als_Latn dik_Latn sag_Latn
Mund të më sugjeroni disa mënyra për tu përballur me të vjellat në mëngjes gjatë shtatzanisë, sepse e kam shumë të vështirë dhe të shkoj në punë.
Për fat të keq mekanizmi që çon në fillimin e të përzjerave dhe të vjellave në tremujorin e parë të shtatzanisë është kompleks dhe jo plotësisht i qartë, kështu që një pjesë e formave të rënda të hyperemesis gravidarum nuk mund të zgjidhen vetëm me këshilla të thjeshta por kërkojnë trajtim kompleks të parandalimit dhe riekuilibrimit të shtatzanës.
Për sa i përket gjëndjeve të lehta ose mesatare si këshillë kryesore është ndryshimi i mënyrës të të ushqyerit. Shtatzana duhet të hajë vakte të vogla por të shpeshta, në përgjithësi ushqime jo pikante, pa erë dhe pa yndyrë. Zgjimi duhet të shoqërohet me një biskotë ose pak bukë të thekur. Një kujdes i veçantë duhet i duhet dhënë hidratimit, pra konsumit të lëngjeve, ujë, supë, lëng frutash etj.
Acidi folik, komplekset e vitaminave B apo preparate homeopate me ekstrakte nga rrënjët e xhinxherit janë gjithashtu të përdorura për përmirësimin e situatës.
als_Latn als_Latn als_Latn als_Latn